Detalle do retrato de Iván Yákovlevich Bílibin, obra de Borís Kustódiev (1901).
**Iván Yákovlevich Bílibin** (en ruso: *Иван Яковлевич Билибин*) nado o 16 de agosto de 1876 e finado o 7 de febreiro de 1942, foi un dos ilustradores máis influentes do século XX e deseñadores escénicos que tomou parte no Mir iskusstva e contribuíu aos Ballets Rusos. A longo da súa carreira, estivo fortemente inspirado polo folclore eslavo.

Biografía
---------

Iván Bílibin naceu nun suburbio de San Petersburgo. Estudou con Iliá Repin e ampliou os seus estudos en Múnic. Entre 1902 e 1904 Bílibin viaxou polo norte de Rusia, onde quedou fascinado pola arquitectura antiga de madeira e o folclore ruso. Publicou os seus achados na monografía *Artes folclóricas do norte de Rusia* en 1904. Outra influencia importante na súa arte foron as impresións tradicionais xaponesas.

Bílibin obtivo renome en 1899, cando publicou as súas innovadoras ilustracións de contos de fadas rusos. Durante a Revolución Rusa de 1905, realizou caricaturas revolucionarias. A Revolución de Outubro (1917), con todo, resultoulle allea. Despois de curtos períodos no Cairo e Alexandría, estableceuse en París en 1925. Aí dedicouse a decorar mansións privadas e igrexas ortodoxas. Seguía estrañando a súa terra natal e, despois de decorar a embaixada soviética en 1936, regresou á URSS. Deu conferencias na Academia Soviética das Artes até 1941. Bílibin morreu de inanición durante o sitio de Leningrado e foi enterrado nunha fosa común.

Vida persoal
------------

Bílibin casou en 1902 cunha antiga alumna, a pintora rusa de orixe irlandesa e ilustradora de contos infantís Mary Chambers. Tiveron dous fillos, Alexander (1903-1972) e Iván (1908-1993). Xa divorciado, en 1912 volveu casar con outra exalumna, a graduada na Escola de Belas Artes Rennée O'Connell, bisneta de Daniel O'Connell. En 1923 casou coa súa terceira e última esposa, a pintora rusa Alexandra Schyekatikhina-Pototskaya, con quen tivo unha exposición conxunta en Ámsterdam en 1929.

Escolma de obras
----------------

* Impartindo xustiza na Rus' de Kíiv, década de 1890Impartindo xustiza na Rus' de Kíiv, década de 1890
* Baba Yaga de Vasilisa a Bela, 1899Baba Yaga de *Vasilisa a Bela*, 1899
* O xinete vermello de Vasilisa a fermosa, 1899O xinete vermello de *Vasilisa a fermosa*, 1899
* Vasilisa a Fermosa, 1899*Vasilisa a Fermosa*, 1899
* Ivan Tsarevich atrapando a pluma do paxaro de lume, 1899Ivan Tsarevich atrapando a pluma do paxaro de lume, 1899
* Koschei o inmortal, de María Morevna, 1900Koschei o inmortal, de *María Morevna*, 1900
* Sadko, 1902Sadko, 1902
* Ilustración para Volga, 1904Ilustración para *Volga*, 1904
* Os comerciantes visitan o tsar Saltan, 1905Os comerciantes visitan o tsar Saltan, 1905
* Illa Buyan 1905Illa Buyan 1905
* Deseño escénico da ópera The Golden Cockerel, 1909Deseño escénico da ópera The Golden Cockerel, 1909
* Deseño escénico da ópera The Golden Cockerel, 1909Deseño escénico da ópera The Golden Cockerel, 1909
* AlkonostAlkonost
* Ilustración para Ruslan e Lyudmila de Pushkin, 1917Ilustración para *Ruslan e Lyudmila* de Pushkin, 1917
* Morozko, 1932Morozko, 1932
* ilustración para A canción das tropas de Igor, 1941ilustración para A canción das tropas de Igor, 1941
* Dobrynya Nikitich rescata a Zabava de en:zmeu GorýnychDobrynya Nikitich rescata a Zabava de en:zmeu Gorýnych
* Ilyá Múromets e Solovéi o bandido (Nightingale the Bandit)Ilyá Múromets e Solovéi o bandido (Nightingale the Bandit)

Notas
-----

1. ↑  "Russia Beyond: On the 140th of the master of graphics à la russe".
2. ↑  "Maria Chambers-Bilibina".

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Iván Bilibin*** |

* 
* 
* Páxinas de Contos de Fadas SurLaLune: Ilustracións de Ivan Bilibin